Krokodiliesfische

Krokodiliesfische (Channichthyidae (greeksch.: channe, -es = Anchovi, ichthys = Fisch)) leven blots in de Süüdliche Iessee, up dat Schelf vun de Antarktis un dat süüdliche Süüdamerika.

 Markmalen 
Dat sünd 25 bit 72 cm lang wurrn Röövfische, de en grooten, stiekeligen Kopp un en afflacht, hechtaardig Schnuut hemm. Dat Muul könnt se nich nah vörn stülpen (nich protraktil). De week, gelatinöse Körper is schuppenlos. Hör Kemenmembranen sünd tosommen wussen. De Buukflossen sünd breet oder lang. Krokodiliesfische hemm 22 bit 31 Wirbel. Hör Riebns sünd nich knöökern.

Hör Bloot un de Kemen sünd meest farvlos. Hör fehlt de root Blöötkörperchen un somit dat Hämoglobin, den Muskeln fehlt dat Myoglobin. De Oomsuerstoff wurrd physikalisch in dat Blootplasma bunnen. Dat Överleven wurrd dör dat extrem kolt un düchtig suerstoffriek Water, tosätzlich Oomen dör de Huut un en bannig hooch Blootvolumen sekert.

Dormit verbunnen is aber en minner Transportkapazität vun dat Bloot, so dat de Binnendörmeter vun de Blootgefäße, dat Blootvolumen un dat Hart stark vergröttert sind. In Verbinnen mit en höhgeren Blootdruck recken de Iesfischen so en gröttere Diffusionsgeschwindigkeit vun den Suerstoff ut dat Bloot in dat Körpergeweev. Man nimmt ok an, dat Iesfische dör de hör düchtig dünn, gefäßriek Huut oomen können. 

Liekers disse physiologischen "Tricks" bruukt bi Iesfischen all de Ruhezustand 63 Perzent vun hör Suerstoffkapazität.

De Bestände vun de Krokodiliesfische in dat antarktisch Water sünd dör de intensive Befischung in den 1970er Johren stark torüchgahn, alleen 1978 wurrn nah Angaven vun Greenpeace 230.000 Tünnen vun de Deerten fangen, de Bestände hemm sück bitlang noch nich weer verhaalt. 

Se freeten Krill, Ruderfootkreeften un anner Fische.

De Laichtiet fallt in den antarktischen Harvst.

 Gattungen un Aarden 
mini|Chaenocephalus aceratus
mini|Cryodraco atkinsoni
mini|Juveniler Iesfisch
mini|Neopagetopsis ionah

 Gattung Chaenocephalus
 Scotia-See-Eisfisch (Chaenocephalus aceratus (Lönnberg, 1906))
 Gattung Chaenodraco
 Stacheliger Eisfisch (Chaenodraco wilsoni Regan, 1914)
 Gattung Champsocephalus
 Champsocephalus esox (Günther, 1861)
 Bändereisfisch (Champsocephalus gunnari Lönnberg, 1905)
 Gattung Channichthys
 Channichthys panticapaei Shandikov, 1995
 Channichthys rhinoceratus Richardson, 1844
 Channichthys rugosus Regan, 1913
 Channichthys velifer Meisner, 1974
 Gattung Chionobathyscus
 Chionobathyscus dewittiAndriashev & Neyelov, 1978
 Gattung Chionodraco
 Chionodraco hamatus (Lönnberg, 1905)
 Chionodraco myersi DeWitt & Tyler, 1960
 Chionodraco rastrospinosus DeWitt & Hureau, 1979
 Gattung Cryodraco
 Cryodraco antarcticus Dollo, 1900
 Cryodraco atkinsoni Regan, 1914
 Cryodraco pappenheimi Regan, 1913
 Gattung Dacodraco
 Dacodraco hunteri Waite, 1916
 Gattung Neopagetopsis
 Neopagetopsis ionah Nybelin, 1947
 Gattung Pagetopsis
 Pagetopsis macropterus (Boulenger, 1907)
 Pagetopsis maculatus Barsukov & Permitin, 1958
 Gattung Pseudochaenichthys
 Pseudochaenichthys georgianus Norman, 1937

 Literatur 
 Joseph S. Nelson: Fishes of the World. John Wiley & Sons, 2006, ISBN  0-471-25031-7.
 Kurt Fiedler: Lehrbuch der Speziellen Zoologie, Band II, Teil 2: Fische. Gustav Fischer Verlag Jena, 1991, ISBN 3-334-00339-6.

 Weblinks 

 Krokodiliesfische up Fishbase.org (engelsch)

Kategorie:Fisch